สกู๊ป : อบรมจิตอาสาจราจรเพื่อพ่อ
กองบัญชาการตํารวจนครบาลจัดอบรมจิตอาสาเฉพาะกิจด้านการจราจรเตรียมความพร้อมการปฏิบัติหน้าที่ในงานพระราชพิธีฯ  


การฝึกการปฐมพยาบาลเบื้องต้นเป็นอีกหนึ่งทักษะสําคัญที่จิตอาสาเฉพาะกิจ ด้านการรักษาความปลอดภัยและการจราจร งานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ต้องมีความรู้ความเข้าใจเพื่อให้สามารถช่วยปฐมพยาบาลเบื้องต้นให้กับประชาชนมาร่วมถวายความอาลัยในทุกพื้นที่เช่นเดียวกับทักษะการจดจํา สังเกตและเฝ้าระวังสิ่งที่เป็นสัญลักษณ์การก่อเหตุที่จิตอาสาทุกคนควรมีความเข้าใจตรงกัน เพื่อให้สามารถแจ้งเบาะแสกับเจ้าหน้าที่ได้อย่างถูกต้องและให้จิตอาสาทุกคนสามารถร่วมกันเป็นหูเป็นตาดูแลความสงบเรียบร้อยในงานพระราชพิธี


เสียงตอบรับเหล่านี้ เป็นอีกสิ่งที่ยืนยันว่า จิตอาสาทุกคนตั้งใจ และอยากเป็นส่วนหนึ่งที่ได้ทําความดีเพื่อถวายเป็นพระราชกุศล


สําหรับการอบรมจิตอาสาเฉพาะกิจด้านการจราจรมีการแบ่งการอบรมออกเป็นพื้นที่ คือที่ สโมสรตํารวจกองบัญชาการตํารวจภูธรภาค 1 มหาวิทยาลัยกรุงเทพธนบุรี และมหาวิทยาลัยราชมงคลกรุงเทพ(บพิตรพิมุข) เพื่อความสะดวกของจิตอาสาในการเข้าร่วมอบรม โดยจะมีการอบรม ตั้งแต่วันที่ 9-19 ตุลาคม เพื่อให้จิตอาสาทั้ง 20,000 คน นําความรู้จากการอบรมไปปฏิบัติหน้าที่ได้อย่างเต็มความสามารถ